[{"text_idx": "#000001", "text": "AC Mo\u0302n i ymgyrchu am gefnogaeth bont rheilffordd newydd i Langefni"}, {"text_idx": "#000003", "text": "Yn dilyn tynnu\u2019r bont ddydd Sul ar o\u0302l i lori daro mewn iddi yn ddamweiniol, dywedodd Rhun ap Iorwerth y bydd o\u2019n codi\u2019r mater o gefnogi\u2019r bont yn y Cynulliad wythnos nesa\u2019 gyda\u2019r gobaith o ddod a\u2019r mater i sylw\u2019r Prif Weinidog."}, {"text_idx": "#000004", "text": "Yn aelod blaenllaw o\u2019r ymgyrch i ail-agor y rheilffordd rhwng Gaerwen ac Amlwch a\u2019i huno hi yn o\u0302l gyda phrif reilffordd Network Rail, mae Mr ap Iorwerth yn mynnu tra byddai ailagor y brif lein yn bosibiliad hirdymor, byddai\u2019n elwa economi\u2019r ynys. Y nod yn y tymor byr ydi gosod pont newydd fydd yn gadael pob opsiwn ar gyfer ei defnyddio yn y dyfodol, yn agored."}, {"text_idx": "#000005", "text": "\u201cYn dilyn y digwyddiad diofal penwythnos diwethaf sydd wedi arwain at dynnu\u2019r hen bont rheilffordd yn Llangefni, byddaf yn cefnogi Cyngor Sir Ynys Mo\u0302n a Network Rail wrth iddynt archwilio\u2019r posibiliadau i osod pont newydd yma a fydd yn gadael pob ffordd posibl yn agored i\u2019w defnyddio yn y dyfodol."}, {"text_idx": "#000007", "text": "\u201cByddaf yn codi\u2019r mater ac yn cyhoeddi fy nghefnogaeth am y bont newydd tra byddai yn y Cynulliad wythnos nesaf, a byddaf yn gwneud popeth o fewn fy ngallu i helpu i weld pont newydd yn cael ei gosod, ac efallai edrych ar bosibiliadau eraill megis y ffordd i mewn i Llangefni fel rhan o\u2019r broses hefyd.\u201d"}]